KOMISSION ASETUS (ETY) N:o 748/89,
annettu 22 päivänä maaliskuuta 1989,
kemianteollisuudessa käytettävän sokerin tuotantotuen soveltamista koskevista yksityiskohtaisista säännöistä annetun asetuksen (ETY) N:o 1729/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (ETY) N:o 2306/88(2), ja erityisesti sen 9 artiklan 6 kohdan,
sekä katsoo, että
tuotantotukitodistusten voimassaoloaika voi kattaa korkeintaan tuotantotukien vahvistamisen kaksi vuosineljännestä ja todistuksissa on mainittava tuotantotuet, jotka ovat voimassa hakemuksen vastaanottopäivänä komission asetuksen (ETY) N:o 1729/78(3), sellaisena kuin se on viimeksi muutettuna asetuksella (ETY) N:o 1053/88(4), 3 artiklan 3 kohdan e alakohdan mukaisesti; näillä edellytyksin alueille, joilla ei esiinny alijäämää, vahvistettu sokerin interventiohinta voidaan muuttaa tukitodistushakemuksen vastaanottopäivän ja kyseisen perustuotteen jalostuspäivän välisenä aikana,
tuotantotuki määritetään vastedes yhteisössä vallitsevan sokerin hinnan ja sokerin maailmanmarkkinahinnan kehityksen perusteella; tämän vuoksi olisi säädettävä mainitun tuen tarkistussäännöstä, jotta otettaisiin huomioon sokerille ecuina vahvistetun interventiohinnan muutokset todistushakemuksen vastaanottopäivän ja kyseisen perustuotteen jalostuspäivän välisenä aikana; tukien saattamiseksi yhteisön sokerimarkkinoiden todellista tilannetta vastaaviksi tarkistus on syytä tehdä ottaen huomioon varastointimaksut, joita sovelletaan tapauksen mukaan ennen ja jälkeen sokerille vahvistettujen interventiohintojen muuttamista, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 1729/78 seuraavasti:
1 Korvataan 3 artiklan 3 kohdan b ja e alakohdan ja 10 artiklan ilmaisut "hakemuksen jättö" ilmaisuilla "hakemuksen vastaanotto".
2 Korvataan 5 artikla seuraavasti:
"5 artikla
Tukitodistus on voimassa sen vastaanottopäivästä alkaen sitä vahvistamisvuosineljännestä, jolloin tuotantotukihakemus otettiin vastaan, seuraavan kolmannen kuukauden loppuun saakka."
3 Lisätään 5 a artikla seuraavasti:
"5 a artikla
1 Jos tämän asetuksen mukaisen tuotantotukitodistushakemuksen vastaanottopäivän ja neuvoston asetuksen (ETY) N:o 1010/86(1) 1 artiklassa tarkoitetun perustuotteen jalostuspäivän välisenä aikana alueille, joilla ei esiinny alijäämää, ecuina vahvistettua valkoisen sokerin interventiohintaa muutetaan, kyseistä tuotantotukea tarkistetaan tämän muutoksen jälkeen jalostettujen perustuotemäärien osalta.
2 Edellä 1 kohdassa tarkoitettua tarkistusta sovellettaessa kyseisen tukitodistuksen myöntäneen jäsenvaltion toimivaltaisen viranomaisen on täydennettävä todistusta sitä myönnettäessä seuraavalla maininnalla: "tarkistettava komission asetuksen (ETY) N:o 748/89 (EYVL N:o L 80, 23.3.1989, s. 51) mukaisesti kyseisen uuden interventiohinnan soveltamispäivästä alkaen toteutettujen jalostusten osalta".
Tarkistus tehdään kyseistä tuotantotukea maksettaessa.
3 Kun perustuotteena on asetuksen (ETY) N:o 1010/86 1 artiklan 1 kohdassa tarkoitettu valkoinen sokeri, 1 kohdassa tarkoitettu tarkistus tehdään tapauksen mukaan lisäämällä tuotantotukeen tai vähentämällä tuotantotuesta tukihakemuksen vastaanottopäivänä alueilla, joilla ei esiinny alijäämää, sovellettavan valkoisen sokerin interventiohinnan, johon on lisätty varastointimaksu, ja kyseisen perustuotteen jalostuspäivänä sovellettavan valkoisen sokerin tämän saman hinnan, johon on lisätty varastointimaksu, välinen erotus ilmaistuna ecuina 100:aa kilogrammaa sokeria kohti.
4 Kun perustuotteena on asetuksen (ETY) N:o 1010/86 1 artiklan 1 kohdassa tarkoitettu vakiolaatuinen raakasokeri, 1 kohdassa tarkoitettu tarkistus tehdään tapauksen mukaan lisäämällä tuotantotukeen tai vähentämällä tuotantotuesta tukihakemuksen vastaanottopäivänä sovellettavan raakasokerin interventiohinnan, johon on lisätty varastointimaksu, ja kyseisen perustuotteen jalostuspäivänä sovellettavan tämän saman hinnan, johon on lisätty varastointimaksu, välinen erotus ilmaistuna ecuina 100:aa kilogrammaa sokeria kohti.
5 Jos raakasokerin saanto poikkeaa neuvoston asetuksessa (ETY) N:o 431/68(2) tarkoitetun vakiolaadun määritelmän saannosta, 4 kohdan mukaisesti tarkistettu tuki mukautetaan maksua varten komission asetuksen (ETY) N:o 837/68(3) 2 artiklan mukaisesti.
6 Kun perustuotteena on asetuksen (ETY) N:o 1010/86 1 artiklan 1 kohdassa tarkoitettu sakkaroosisiirappi, tarkistus tehdään 4 kohdan ja asetuksen (ETY)N:o 1010/86 6 artiklan mukaisesti.
7 Kun perustuotteena on asetuksen (ETY) N:o 1010/86 1 artiklan 1 kohdassa ja 2 artiklassa tarkoitettu isoglukoosi, tarkistus tehdään 4 kohdan mukaisesti ja sitä sovelletaan kyseisen tuotteen 100 kilogrammaa kuiva-ainetta kohti.
(1)EYVL N:o L 94, 9.4.1986, s. 9
(2)EYVL N:o L 89, 10.4.1968, s. 3
(3)EYVL N:o 151, 30.6.1968, s. 42"
2 artikla
Tämä asetus tulee voimaan 1 päivänä huhtikuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä maaliskuuta 1989.